**โครงการฝึกอบรมส่งเสริมอาชีพ“การทำพิมเสนน้ำ”**

**ชุมชนเอื้ออาทรศาลายา 1, 2**

**๑. หลักการและเหตุผล**

ปัจจุบันประเทศไทยเป็นแหล่งที่มีทรัพยากรด้านการเกษตรและพืชสมุนไพรที่สำคัญดังนั้นรัฐบาลจึงมีนโยบายส่งเสริมให้มีการนำพืชสมุนไพรและภูมิปัญญาท้องถิ่นมาพัฒนาให้มีศักยภาพมากขึ้น รวมถึงความตื่นตัวของคนไทยในการนำสารสกัดจากพืชสมุนไพรมาใช้ประโยชน์อย่างแพร่หลาย และหลากหลายรูปแบบเพื่อนำสารสกัดมาใช้เป็นส่วนผสมในการผลิต เช่น เครื่องสำอางค์ ยาสมุนไพร ผลิตภัณฑ์ที่เกี่ยวกับเส้นผม (แชมพู ครีมนวด) ผลิตภัณฑ์เกี่ยวกับผิวพรรณ (สบู่ ครีมล้างหน้า โลชัน ครีมบำรุงผิว) ประเภทสูดดม พิมเสนน้ำ ยาหม่อง ยาดม) ประเภทผลิตภัณฑ์กันยุง หรือใช้เป็นส่วนผสมในการทำผลิตภัณฑ์เพื่อสุขภาพในรูปแบบต่างๆ ให้มีสรรพคุณและคุณสมบัติที่ดีตามต้องการ และปลอดภัยจากสารพิษตกค้าง เพื่อเพิ่มมูลค่าของผลิตภัณฑ์ และสมุนไพรไปพร้อมกัน ด้วยเหตุนี้ ทางองค์การบริหารส่วนตำบลทรงคนองได้ตระหนักเห็นความสำคัญของการแปรรูปสมุนไพรดังกล่าว จึงได้จัดโครงการถ่ายทอดความรู้เกี่ยวกับการทำพิมเสนน้ำขึ้นทั้งนี้เพื่อให้ผู้เข้าร่วมกิจกรรมได้รู้จักและเข้าใจกระบวนการในการแปรรูปมากยิ่งขึ้น

ดังนั้นองค์การบริหารส่วนตำบลทรงคนองในฐานะองค์กรปกครองส่วนท้องถิ่นมีหน้าที่ที่จะดูแลประชาชน จึงได้คิดจัดทำโครงการฝึกอบรมอาชีพการทำพิมเสนน้ำ ในรูปแบบของการรวมกลุ่ม องค์กร เพื่อให้การดำเนินกิจกรรมของกลุ่มองค์กร เป็นประโยชน์ต่อผู้เข้าร่วมโครงการทุกท่านจะได้รับความรู้ ส่งเสริมทักษะและประสบการณ์ ซึ่งจะส่งผลทั้งในด้าน การพัฒนาคุณภาพชีวิตและความเป็นอยู่ให้ดีขึ้น และยังสามารถนำความรู้ที่ได้มาต่อยอดเป็นอาชีพเสริม เพื่อสร้างรายได้ให้กับชุมชน และคนในครอบครัว ซึ่งส่งผลต่อรูปแบบในการทำงานเป็นกลุ่ม ได้เปิดโอกาสให้สมาชิกของกลุ่มองค์กรในพื้นที่ ได้รับการเพิ่มพูนความรู้ ฝึกประสบการณ์ในการดำเนินกิจกรรม ได้รับแนวคิดใหม่ๆ เพื่อนำความรู้จากการฝึกอบรม มาพัฒนาให้เกิดการเปลี่ยนแปลงทั้งด้านคุณภาพชีวิต และส่งเสริมการสร้างรายได้ให้กับครอบครัว และชุมชนต่อไป

**๒. วัตถุประสงค์**

๒.๑ เพื่อส่งเสริมกิจกรรมการรวมกลุ่มของสตรีแม่บ้านศูนย์ชุมชนบ้านเอื้ออาทรศาลายาโครงการ 1, 2

๒.๒ เพื่อส่งเสริมทักษะและประสบการณ์ในการประกอบอาชีพของกลุ่มสตรีแม่บ้านศูนย์ชุมชนบ้าน

เอื้ออาทรศาลายาโครงการ 1, 2

๒.๓ เพื่อช่วยให้กลุ่มสตรีแม่บ้านศูนย์ชุมชนบ้านเอื้ออาทรศาลายาโครงการ 1, 2 ได้มีอาชีพเสริม

ให้กับครอบครัวและชุมชน

๒.๔ เพื่อให้ชุมชนมีผลิตภัณฑ์ที่เป็นเอกลักษณ์ของชุมชนพร้อมเผยแพร่ในโอกาสต่อไป

**๓. เป้าหมาย**

กลุ่มสตรีแม่บ้านศูนย์ชุมชนบ้านเอื้ออาทรศาลายาโครงการ 1, 2 จำนวน ๒๐ คน

**4. วิธีดำเนินการ**

1. จัดทำโครงการเพื่อเสนอนายกองค์การบริหารส่วนตำบลเพื่อขออนุมัติโครงการ ฯ
2. ประชาสัมพันธ์โครงการ ฯ ให้กลุ่มเป้าหมายได้ทราบอย่างทั่วถึง
3. ประสานวิทยากรเพื่อให้การอบรม
4. ดำเนินการฝึกอบรมตามแผนการดำเนินการ
5. ติดตามและประเมินผลโครงการ ฯ

-2-

**๕. ระยะเวลาดำเนินการ**

(วันศุกร์ที่ 17 มิถุนายน 2559) ตุลาคม 2558 - กันยายน 2559

**๖. สถานที่ดำเนินการ**

ศูนย์ชุมชนหมู่บ้านเอื้ออาทรศาลายาโครงการ 1, 2 ตำบลทรงคนอง อำเภอสามพราน

จังหวัดนครปฐม

**๗. งบประมาณ**

- เบิกจ่ายจากงบประมาณ สำนักงานปลัด แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน (14) โครงการฝึกอบรมอาชีพการทำพิมเสนน้ำ ตั้งไว้ 10,000 บาท เพื่อจ่ายเป็นค่าป้ายโครงการ ค่าอาหารว่างและเครื่องดื่ม ค่าอาหารสำหรับผู้เข้าอบรม เจ้าหน้าที่ ค่าตอบแทนวิทยากร ค่าวัสดุอุปกรณ์ต่างๆ ที่ใช้ในการฝึกอบรม และค่าใช้จ่ายอื่นๆที่จำเป็นที่ใช้ในการจัดทำโครงการดังกล่าว (แผนพัฒนา 3 ปี (2559-2561) ยุทธศาสตร์ที่ 2 แนวทางการพัฒนาที่ 2.1 โครงการที่ 53 รายละเอียดค่าใช้จ่ายดังนี้

|  |  |  |  |  |  |
| --- | --- | --- | --- | --- | --- |
| **ลำดับที่** | **รายการ** | **จำนวน** | **หน่วยละ** | **เป็นเงิน** | **หมายเหตุ** |
| 1. | ป้ายโครงการขนาด 1X3 เมตร | 1 ป้าย | 500 บาท | 700 บาท | - |
| 2. | ค่าอาหารกลางวัน จำนวน 20 คน | 1 มื้อ | 50 บาท | 1,000 บาท | - |
| 3. | ค่าอาหารว่างและเครื่องดื่ม จำนวน 20 คน | 1 มื้อ | 25 บาท | 500 บาท | - |
| 4. | ค่าตอบแทนวิทยากร จำนวน 1 คน | 5 ช.ม. | 600 บาท | 3,000 บาท | - |
| 5. | ค่าวัสดุ/อุปกรณ์ในการทำพิมเสนน้ำ  ประกอบด้วย.........  1. พิมเสน  2. การะบูน  3. เมนทอล  4. น้ำมันยูคาลิป  5. น้ำมันแก้ว  6. ขวดแก้ว  7. สำลี | 1.00 กรัม  2.0 กรัม  1.00 กรัม  300 กรัม  15 กรัม  1 แพ็ค  1 แพ็ค | -  -  -  -  -  -  - | 4,800 บาท  550 บาท  350 บาท  810 บาท  1,116 บาท  1,654 บาท  210 บาท  110 บาท | - |
| รวม | | 10,000 บาท | | | |

**หมายเหตุ**  ค่าใช้จ่ายต่างๆ สามารถถั่วเฉลี่ยได้

**๘. ผลที่คาดว่าจะได้รับ**

๘.๑ กลุ่มสตรีแม่บ้านศูนย์ชุมชนบ้านเอื้ออาทรศาลายาโครงการ 1 ,2 ได้ทำกิจกรรมตรงตาม ความต้องการของกลุ่ม

๘.๒ กลุ่มสตรีแม่บ้านศูนย์ชุมชนบ้านเอื้ออาทรศาลายาโครงการ 1, 2 รวมมกลุ่มเพื่อทำกิจกรรมส่งเสริมการประกอบอาชีพ

๘.๓ กลุ่มสตรีแม่บ้านศูนย์ชุมชนบ้านเอื้ออาทรศาลายาโครงการ 1, 2 ได้มีทางเลือกในการประกอบอาชีพเป็นการเพิ่มรายได้ และลดรายจ่ายในครัวเรือน

**-3-**

**๙. หน่วยงานผู้รับผิดชอบโครงการ**

องค์การบริหารส่วนตำบลทรงคนอง

**๑๐. ผู้เขียนโครงการ/ผู้เสนอโครงการ**

-

ผู้เสนอโครงการ

( นางสาววรวีร์ ภมร )

นักพัฒนาชุมชน

**ความคิดเห็นผู้ตรวจโครงการ**..............................................................................................................................................................................

........................................................ผู้ตรวจโครงการ

(นางสาวพิมพ์สุชา อินต๊ะสิน)

หัวหน้าสำนักปลัด

**ความคิดเห็นผู้ตรวจโครงการ**..............................................................................................................................................................................

........................................................ผู้ตรวจโครงการ

( นางสาวพนิตา เกิดภู่)

รองปลัด อบต.ทรงคนอง

**ความคิดเห็นผู้เห็นชอบโครงการ**..............................................................................................................................................................................

........................................................ผู้เห็นชอบโครงการ

( นายชยุตธน บุญทน)

ปลัด อบต.ทรงคนอง

**ความคิดเห็นผู้อนุมัติโครงการ**..............................................................................................................................................................................

........................................................ผู้อนุมัติโครงการ

( นายชินปพัฏฐ์ ประเสริฐมรรค)

นายกองค์การบริหารส่วนตำบลทรงคนอง



**กำหนดการ**

โครงการฝึกอบรมส่งเสริม “การทำพิมเสนน้ำ”

ดำเนินงานโดย.....องค์การบริหารส่วนตำบลทรงคนอง...อำเภอสามพราน...จังหวัดนครปฐม.........

วันศุกร์ที่ 17 มิถุนายน พ.ศ.2559

สถานที่.....ศูนย์ชุมชนเอื้ออาทรศาลายาโครงการ 1,2

**กำหนดการ**

**โครงการฝึกอบรมส่งเสริมอาชีพ “การทำพิมเสนน้ำ”**

✡✡✡✡✡✡✡✡✡✡

**วันที่ 30 เมษายน 2556**

เวลา 08.00 – 09.00 น. - ลงทะเบียนเข้าร่วมอบรม

เวลา 09.00 – 09.15 น. - เปิดการอบรม (โดยนายชินปพัฏฐ์ ประเสริฐมรรค

นายกอบต.)

เวลา 09.15 – 09.30 น. - รับประทานอาหารว่าง (ภาคเช้า)

เวลา 09.15 – 12.00 น. - อบรมความรู้ในเรื่องอาชีพการทำพิมเสนน้ำ

เวลา 12.00 – 13.00 น. - รับประทานอาหารกลางวัน /

เวลา 13.00 – 16.30 น. - สาธิตและปฏิบัติการทำอาชีพพิมเสนน้ำ

เวลา 16.30 น. เป็นต้นไป - ปิดการอบรม

**หมายเหตุ** เวลาสามารถปรับเปลี่ยนตามความเหมาะสม



**กำหนดการ**

**โครงการฝึกอบรมอาชีพการทำพิมเสนน้ำ**

✡✡✡✡✡✡✡✡✡✡

**วันศุกร์ที่ 17 มิถุนายน 2559**

เวลา 07.30 – 08.30 น. - ลงทะเบียนเข้าร่วมอบรม

เวลา 08.30 – 09.00 น. - เปิดการอบรม โดยนายชินปพัฏฐ์ ประเสริฐมรรค

นายกองค์การบริหารส่วนตำบลทรงคนอง เวลา 09.00 – 10.15 น. - ความรู้เกี่ยวกับทฤษฎีและการเรียนรู้รูปแบบการทำพิมเสนน้ำ โดยวิทยากร

เวลา 10.15 – 10.30 น. - พักรับประทานอาหารว่าง

เวลา 10.30 – 12.00 น. - การฝึกปฏิบัติการทำพิมเสนน้ำเบื้องต้น โดยวิทยากร

เวลา 12.00 – 13.00 น. - รับประทานอาหารกลางวัน

เวลา 13.00 – 15.30 น. - การฝึกปฏิบัติการทำพิมเสนน้ำ (ต่อ) โดยวิทยากร

เวลา 16.00 น. เป็นต้นไป - ปิดการอบรม

**หมายเหตุ** เวลาสามารถปรับเปลี่ยนตามความเหมาะสม



โครงการฝึกอบรมอาชีพ “การทำพิมเสนน้ำ”

ชุมชนเอื้ออาทรศาลายา 1,2

วันศุกร์ที่ 17 เดือนมิถุนายน พ.ศ.2559   
ณ ศูนย์ชุมชนเอื้ออาทรศาลายาโครงการ 1,2

**......................................................**

**ตามงบประมาณรายจ่ายประจำปี 2559 แผนงานสร้างความเข้มแข็งของชุมชน**

**(สำนักงานปลัดอบต.ทรงคนอง)**

**งานส่งเสริมและสนับสนุนความเข้มแข็งชุมชน**

**ตั้งไว้ 10,000 บาท (-หนึ่งหมื่นบาทถ้วน-) ใช้จ่ายดังต่อไปนี้**

|  |  |  |  |  |  |
| --- | --- | --- | --- | --- | --- |
| **ลำดับที่** | **รายการ** | **จำนวน** | **หน่วยละ** | **เป็นเงิน** | **หมายเหตุ** |
| 1. | ป้ายโครงการขนาด 1X3 เมตร | 1 ป้าย | 500 บาท | 500 บาท | - |
| 2. | ค่าอาหารกลางวัน จำนวน 20 คน | 1 มื้อ | 50 บาท | 1,000 บาท | - |
| 3. | ค่าอาหารว่างและเครื่องดื่ม จำนวน 20 คน | 1 มื้อ | 25 บาท | 500 บาท | - |
| 4. | ค่าตอบแทนวิทยากร จำนวน 1 คน | 5 ช.ม. | 600 บาท | 3,000 บาท | - |
| 5. | ค่าวัสดุ/อุปกรณ์ในการทำพิมเสนน้ำ  ประกอบด้วย |  |  | 5,000 บาท |  |
| รวม | | 10,000 บาท | | | |

รวมค่าใช้จ่ายโครงการทั้งสิ้น **10,000** บาท (-หนึ่งหมื่นบาทถ้วน-)

**หมายเหตุ**  ค่าใช้จ่ายต่างๆ สามารถถั่วเฉลี่ยได้